UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Väga huvitav oleks teada, kas karantiiniperiood muudab eestlaste toitumis- ja toiduhankimise harjumisi. See on praegu suur küsimärk, et kas rõhuasetuse muutus nii turustamises kui ka tarbimises tuli selleks, et jääda, arutleb Aimar Ventsel.
#000004
Söök on püha! Eesti rahvuslikku folkloori kuulub teadmine et mahakukkunud leivakäärule tuleb peale selle üles tõstmist suud anda. Eesti on maailma suurim kamatootja. Must rukkileib on meil enam-vähem rahvuslikuks visiitkaardiks.
#000005
Söögiga on Eestis juba aastakümne jagu kõik hästi. Superkokad on Eestis umbes samas seisus, mis Suurbritannias jalgpallistaarid. Rahvusliku kulinaarobsessiooni tipuks on muidugi see, et Eesti kipub ennast välismaal reklaamima läbi söögi.
#000006
Seda on mul endalgi väga tihti juhtunud. Küsimusele: "Mida teha Tallinnas, kui ma suvel sinna sõidan?" olen ka mina andnud vastuse: "Kas sa tead, kui lahedad söögikohad on meil Tallinnas? Ja täitsa mõistlike hindadega lääneeurooplase jaoks?" Siis ühel hetkel käis peast läbi: "Oota, kas midagi muud tõesti ei ole?"
#000007
Ma arvan et 45+ vanuses inimesele on kaasaegne innovatiivne orgaaniline (ja mis ta kõik ei ole) Eesti toit üks tsiviliseeritusse tunnuseid, midagi mis tõestab meile, et me oleme pöördumatult (loodetavasti) saanud osaks euroopalikust maailmast. Me ei ole halvemad kui "nemad", tegelikult isegi paremad.
#000008
Kodumaine gastronoomiline üleküllus on midagi, millega Eesti suudab kerge vaevaga piiri taga silma paista ja eks ta paistagi. Nooremad võtavad kodumaist kulinaarset mitmekesisust kui normaalsust, midagi, mis on kogu aeg olnud, on ja jääb. Eesti Vabariik on tegelikult väga hedonistlik riik, meeldib see meile või mitte.
#000009
Möödunud aasta lõpul käisin ma tutvumisreisil Vana-Võrumaal, eesmärk oli kohtuda ja saada ülevaadet regiooni väiketootjatest, kes on koondunud Uma Meki turumärgi alla. Nagu turumärk ütleb, siis tegeleb Uma Mekk regionaalse toidu turustamisega. Oli huvitav.
#000010
Kuidagi juhtus nii, et istusin koos ühe restoranipidajaga ja küsisingi tema arvamust selle kohta, et miks toidutegemine ja restoranipidamine tänapäeval nii tähtis on. Restoranipidaja vastus pani mind kohe tükiks ajaks mõtlema: "Tänapäeva linnaühiskonnas on toit üks väheseid loomingulisi valdkondi, kus sa saad oma individuaalsust väljendada."
#000011
"Teed hommikul Facebooki lahti ja esimese asjana vaatavad vastu värskelt küpsetatud leivad ja pirukad."
#000012
Huvitav, kas keegi on tähele pannud, et praegu käib sotsiaalmeedias Eesti Rahwa Kulinaarvõistlus? Teed hommikul Facebooki lahti ja esimese asjana vaatavad vastu värskelt küpsetatud leivad ja pirukad. Päeva jooksul ilmuvad supid, praed, magustoidud, smuutid, pudrud ja salatid. Sinna vahele restoranide ja muude toidukohtade reklaamid – tegime uue koroonaajastu menüü, soodsad pakkumised, telli koju.
#000013
Kodune toidutegemine näibki olevat praegusel ajal kõige lihtsam massiline ajaviiteviis. Tootjad, kes vähegi selleks suutelised olid, orienteerusid väga ruttu ümber e-müügile, teised toovad kauba ukse ette ja kohtadesse, kuhu nad veel veebruaris ei võtnud vaevaks sõita.
#000014
Mul on ülikoolikaaslane Saaremaal, kes töötab ühes sellises peokeses, mis müütab kohalike väiketootjate toodangut. "Ennevanasti" oli vaid kaks võimalust sealt poest midagi saada: kas sõita Saaremaale või oodata, millal nad kord kvartalis tulid Tallinnasse oma kaupa pakkuma.
#000015
Kui ma õigesti aru saan, siis niimoodi käib analoogilistel poodidel ja tootjatel üle Eesti. Nende klientuuri geograafia on laienenud. Kindlasti on see seotud sellegagi, et suurte toidupoodide kojukandejärjekorrad on pikad (vähemalt olid mõnda aega tagasi, ma ise pole seda teenust kasutanud).
#000017
Sama tähtis on aga ka see, et nüüd on paljud pisitootjad võimaluse korral hinnad alla lasknud. Seega on veel toit, mis mõni nädal tagasi oli eksklusiivne, nüüdsetes oludes vähemekslusiivne.
#000018
Kindlasti on olemas ka veel üks põhjus. Karantiinitingimustes tuleb kodus rohkem süüa teha. Ma ei tea, kuidas teistel, aga mind kummitab pidev kulinaarne ideepuudus. Kogu aeg ühte ja sama ei taha lastele pakkuda ja nii ma otsingi pidevalt uusi ja lihtsaid retsepte. Pakun välja, et see ei ole ainult minu probleem. Tulemuseks ongi see, et laieneb koju toodavate toiduainete sortiment ja pannil või kastrulis valmiva toidu ampluaa. Rutiinsuse vastu aitabki just see, kui vahel proovida midagi uut teha.
#000019
Väga huvitav oleks teada, kas karantiiniperiood muudab eestlaste toitumis- ja toiduhankimise harjumisi. See on praegu suur küsimärk, et kas rõhuasetuse muutus nii turustamises kui ka tarbimises tuli selleks, et jääda.
#000020
Tuttavad väiketootjad väidavad, et eestlased on hakanud järjest enam väärtustama kohalikku ja tervislikku toitu. Kas see tegelikult ka nii on ja kui kestev see trend saab olema, on raske täie kindlusega ütelda. Üks on aga kindel: koroonaviiruse poolt põhjustatud probleemide nimekirjas saavad olema ka kaaluprobleemid.
#000021
Aimar Ventsel, etnoloog ja antropoloog
#000022
Kolmekümne aasta eest tegid ilma kummikeks ja nähtamatu korvpall
#000023
Tõnu Lehtsaar: kannatlikkus kui kriisiaja õppetund
#000025
Marek Reinaas: hirmu ja lootuse vahel
#000026
Kai Vare: viirusekriis kui mõistmise õppetund
#000027
Andres Maimik. Tunnete poliitika – kadedus
#000031
Mitmed restoranid ja hotellid peale kriisi enam uksi ei ava
#000032
Mirjam Mõttus: raamatukogud hääbuvad, sest inimesi ja raha lihtsalt pole
#000034
Jaak Tõrs: rahandusministri vägitükk korrastada aastatega tekkinud segadus
#000036
Mari Peegel: Koidula pole ainus naine, kes väärib oma tänavat
#000037
Krista Aru: rahvaraamatukogu sulgemine on vilets lahendus
#000038
Mihkels õnnetusest: vaimselt oli läbielamine suur, aga läks väga hästi
#000039
ETV saatejuhid jagasid "Ringvaates" nätsumeenutusi
#000047
RMK kutsus käbikorjajad appi, kuid käbisid on tänavu napilt
#000048
Ilmastikuolud muutsid mitmel Võrumaa teel rekade liiklemise keeruliseks
#000049
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000050